 ගොවීන් අඳ ගොවීන් ඉඩම් හිමියා යොදවන කම්කරුවන් ආදීන් විසින් නිසි ඵලදාව ලබා ගැනීම පිළිබඳව නියමිත සම්මතයක් පවත්වා ගැනීමට නීතියෙන් බල කිරීම සඳහා එකී නීතිය කඩ කරන්නන් කුඹුරුවල භුක්තියෙන් බැහැර කිරීමට කටයුතු සම්පාදනය කරන ලදී.ඉඩම් හිමියාට අඳ ගොවියා විසින් ගෙවිය යුතු බද්ද ලෙස ඵලදාවෙන් හතරෙන් එක පංගුව හෝ අක්කරයට බුසල් පහලොව යන අංග දෙකෙන් අඩු ප්‍රමාණය ගෙවිය යුතු බව තීරණය කිරීමට කොමසාරිස්ට බලය පවරන ලදී.කුඹුරු ඉඩම් කළමනාකරණය, සංවර්ධනය කිරීම වැනි බලතල සහිත ගොවිකාරක සභා පිහිටුවීමට විධිවිධාන සලස්වන ලදී.නිසි අවස්ථාවල කුඹුරු ඉඩම්වල අයිතිය අඳ ගොවීන්ට පැවරීම සඳහා විධිවිධාන සැලැස්වීමට ගොවිජන සේවා කොමසාරිස්වරුන්ට සහ ගොවි කාරක සභාවලට බලය පැවරීමට කටයුතු සලස්වන ලදී.ගොවිජන සේවා කොමසාරිස්ගේ අවසරයෙන් තොරව ඉඩම් වී වගාව සඳහා හැර අන් කාර්යන් සඳහා යෙදවීම තහනම් කරන ලදී.කුඹුරු පනත යටතේ වූ පරීක‍ෂණවලදී ගන්නා ලද තීන්දුවලට එරෙහිව වූ අභියාචනා විභාග සඳහා විමර්ශන මණ්ඩලයක් ඉදිරිපත් කරන ලදී.1958 කුඹුරු පනත ප්‍රායෝගිකව ක්‍රියාවේ යෙදවීමේදී ගැටලූ ඇති වූවත් අඳ ගොවීන් මෙන්ම ඉඩම් හිමියන් ද කුඹුරු පනත හේතු කොට ගෙන පැවති ක්‍රමය 